Den Vest-Sjællandske Avis, 1820-08-01
J medens den politiske Jld i Jtalien skaffer sig Luft i Neapels Hovedstad, ligesom den underjordiske igiennem det nærliggende Vesuvs Munding, og truer derfra at udsende sine Revolutionsstrømme, over hele Halvøen, saa udbreder den Begeistringens Følelser over den Spanske Nation, i Anledning af Constitutionens høitidelige Jndførelse, og Aabningen af de Cortes Forsamling den 10de Juli. - Hvilken Glædesyttring, hvilket uophørligt Jubelskrig, hedder det i en Skrivelse fra Madrid af 10de Juli, herskede ikke her, da Kongen besvor Constitutionen i de Cortes Forsamling? Men det som meest forhøiede denne Cæremonies Glands og især enthusiasterede det høimodige Spanske Folk, var den utvungne Værdighed, hvormed Kongen aflagde Eeden med den største Tilfredshed, og oplæste sin Tale med en saadan Tydelighed, at man kunde bemærke den Roelighed og Tilfredshed, som herskede i det Jnderste af hans Hierte, han saae oprømt og tilfreds ud Henrykkelse og Taarer sporedes overalt, under Handlingen selv herskede den største Rolighed og Opmærksomhed, og da Talen var forbie lød en ubeskrivelig Enthuussiasme. Hvad den udvortes Høitidelighed paa denne store Dag angaaer, saa var al pragtfuldt og skikket til at giøre Jndtryk, saavel ved Hoffets Glands, som og ved den Kostbarhed hvormed hele Veien dertil og alle Jndretninger var udziire de, som ved Militairen og det grændseløse Vivat, som Folket udraabte. Dets Glædes=Følelser var i høi Grad heftige og bleve yttrede med en Livfuldhed, som allene kan finde Sted under et saa sydligt Clima. Hele Natten hørte man patriotiske Sange og Guitarspil; hver Gade var bleven til en Balsal, hvor de Spanske Dandse Volero, Fandango og Sequidillas bleve opførte. Folkestimlen paa de offentlige Pladser varede ved til Kl. 3 om Morgenen. Man fortæller, at en Person fik midt i denne Folkejubel det forrykte Jndfald at udraabe: viva Josef Napoleon, og man betragter det som et Underværk, at hans Liv blev frelset, og at det blev muligt at arrestere ham. - Den Høitidelighed som fandt Sted paa denne mærkværdige Dag er fuldstændig beskrevet i et overordentligt Blad af den nye Regierings tidende, som nu udgives i Madrid. Da Kongen kiørte hen til Forsamlingen blev hans og Dronningens Vogn trukket af 8 prægtige Heste, som vare fortræffeligt smykkede; Løbere, Jægere og Lakayer, kostbart klædte, gik til Fods ved Siden af Vognen, Kongens Brødre Don Francisco de Paulla og Don Carlos med deres Gemalinder fulgte med deres Vogne efter de Kongelige. En stor Mængde Militair med militairist Musik, og som spillede patriotiske Sonater, sluttede Toget. Med denne Pragt begav hele Toget sig til de Cortes Sal, hvor to Deputationer af Nationens Repræsentantere ventede; der ene bestod af 22 Personer, og var bestemt til at ledsage Kongen og Dronningen til Talestolen; den anden bestod af 32 Personer, hvoriblandt vare 2 Secretairer, hvilke ifølge Constitutionen skulke ledsage Kongen, naar han kommer i de Cortes Sal. Først traadte Kongens Tienere ind i Salen, som blev staaende ved den lille Ballustrade, derpaa fremtraadte den omtalte Deputation og derpaa Kongen med Jnfanterne, blot ledsaget af sin Overkammerherre, Kapitainen for Livvagten og 6 Statsekretairer. Dhrr. Deputerede vare staaende, ligesom det Diplomatiske Corps, som havde taget sin Plads ved den høire Side af Thronen Statsraaderne. Generalerne og Magistrats-Personerne havde besat de øvrige Tribuner, og en utallig Mængde Tilskuere havde indfundet sig paa Gallerierne, som ikke kunde afholde sig fra at udbryde i et overordentlig Glædesskrig og Vivatraab, herpaa besteeg Kongensin pragtfulde Throne, og da han havde sat sig paa den, toge ogsaa Jnfanterne og de Deputerede Plads. Efter en kort Pause reiste Præsidenten sig op og anmeldte, at Hs. Majestæt vilde aflægge Eeden paa Constitutionen, hvilket ogsaa blev fuldbyrdet i Overeensstemmelse med samme; herpaa holdt Præsidenten en passende Tale til Kongen, hvilken tilligemed Kongens egen Tale skulle blive meddeelt i næste Blad. Da Høitideligheden var forbie reiste Kongen sig op og forlod Salen under et almindeligt Biefaldsraab, og vendte tilbage med samme høitidelige Optog til sit Pallast. – Den provisoriske Junta, hvis Forretning nu er forbie, har udstædt en af Cardinalen af Bourbon underskrevet Proklamation, som indeholder en Taksigelse til det Spanske Folk, for den Aand som det har udviist ved Valgene, og til Kongen, som har gjort sig udødelig. Kongen har skiænket sin Onkel, Cardinalen, Ordenen af det gyldne Viiess.